# אדובי אפטר אפקטס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אדובי אפטר אפקטס (Adobe After Effects) היא תוכנה לעיבוד, שיפור ויצירה של וידיאו דיגיטלי. התוכנה כוללת מגוון רב של אפקטים, כתוביות, תוספות ואמצעים שונים לשיפור גראפי של חומרי וידאו. התוכנה נוצרה על ידי החברה למדעים ואמניות בפרובידנס, רוד איילנד, ב-1993, נרכשה מאוחר יותר באותה שנה על ידי אלדוס (מפתחת הפייג'-מייקר) וב-1994 על ידי אדובי, המפתחת אותה מאז.

כיום נחשבת התוכנה לתוכנה חזקה, מקצועית ונוחה למשתמש, שלא נופלת ברמתה מתוכנות אחרות הנחשבות למקצועיות, מסובכות, ויקרות יותר המצויות בשוק. השיפורים הטכנולוגיים במעבדים, חיזוקם של מערכות ההפעלה של המחשב הביתי הממוצע, והשיכלולים בתחום צילום הוידיאו שעבר מעבר לפורמט הדיגיטילי החדיש, הביאו לכך שגם אדם בודד מסוגל ליצור חומר ויזואלי שמשתווה ברמתו לזה המוצע על ידי אולפנים מקצועיים, בעזרת תוכנות כמו האפטר אפקטס.

בתחום המקצועי של עריכת הוידאו נעשה שימוש נרחב בתוכנה וחברת אדובי מציעה גם גרסה מקצועית יותר שלה: Adobe After Effects Pro.

האפטר אפקטס קשור במישרין לתמורות מרחיקות לכת בשנים האחרונות בתקשורת החזותית על כל גווניה: באמנויות, הוידאו-ארטיסטים מתנסים באפקטים הפסיכדליים של התוכנה ועושים בה שימוש רב. יוצרי קולנוע בראשית דרכם, מסוגלים כעת להסתיר ולטשטש את התקלות בצילומים, ולהשיג תוצאה קרובה יותר לרעיון המקורי. האנימטורים הביתיים, עובדים בסביבת עבודה שאינה הרסנית (דהיינו, ניתן לחזור אחורה, לשנות או להחליף). עורכי החתונות והאירועים נטשו את שבלונות האפקטים המזוהות עם עידן הוידאו האנלוגי. באפטר אפקטס משתמשים תכופות ליצירת קדימונים ופרסומות בישראל, יעיד על כך הביטוי בעגה המקצועית "והאפטר לרעך כמוך".

בדומה לפוטושופ, למשל, אפטר אפקטס מתבססת על עבודה עם שכבות: כל חומר שמיובא אל התוכנה מניחים בשכבה נפרדת. כל שכבה מונחת בתזמונה ובמיקומה הרצוי על המסך. על כל שכבה מניחים, בהתאם לצורך, אפקטים. ניתן 'לגזור' את האלמנטים בתמונה, על ידי חיתוך ידני (המכונה 'מאסק'), או על ידי צילום האוביקט על רקע כחול או ירוק, כפי שנהוג בקליפים, סרטים עלילתיים, ומהדורות מזג אוויר. התוכנה לא עובדת בזמן אמת, ונהוג לעבוד על החומרים באיכות נמוכה, כדי לא להאט את מהירות העבודה (וידאו דיגיטלי דורש עיבוד רב). החישוב (רינדור) הסופי, ממנו מתקבל סרט וידיאו דיגיטלי, מתבצע באיכות הגבוהה ביותר, ויכול להגיע לבדו - תלוי באורך הסרט וכמות האפקטים שבשימוש - משניות בודדות לכמה ימים.

בגירסה הראשונה של האפטר האפקטס לא היו כלל שכבות. אחר כך, הייתה מגבלה של אפקט אחד ומאסק אחד על כל שכבה. הגרסה הראשונה שזכתה לתפוצה רחבה הייתה 4.0 מ-1999, והציעה למשתמשי הPC (שנהג עד תחילת המילניום לפגר הרבה אחרי מתחריו בכל הקשור למולטימדיה) כלי ביטוי חדש. בגירסה האחרונה, 7, התווספו תוספים לתיקוני צבע, סינון רעשי תמונה (בדומה לדי-נויזר בעולם הסאונד), ו-250 תבניות אנימציה לטקסט.

לאפטר אפקטס יש כיום תוכנות מתחרות המאפשרות אינטגרציה עם תוכנת התלת מימד 3d studio max, וה-apple shake. גם הן רצות על המחשב הביתי, וייתכן כי יתפסו בהדרגה את מעמדה הבלעדי של האפטר אפקטס כתוכנת האפקטים הנפוצה ביותר.

## [עריכה] קישורים חיצוניים

אתר חברת אדובי

מקור: http://he.wikipedia.org../../../%D7%90/%D7%93/%D7%95/%D7%90%D7%93%D7%95%D7%91%D7%99_%D7%90%D7%A4%D7%98%D7%A8_%D7%90%D7%A4%D7%A7%D7%98%D7%A1.html

קטגוריות: אדובי מערכות | תוכנות | גרפיקה ממוחשבת

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- 日本語
- Polski
- Português
- Русский
- 中文